Source: http://ec.europa.eu/growth/tools-databases/tris/en/index.cfm/search/?trisaction=search.detail&year=2015&num=337&mLang=SK
Timestamp: 2018-08-17 09:13:39+00:00
Document Index: 8226452

Matched Legal Cases: ['§ 1', '§ 107', '§ 1', '§ 5', '§ 5', '§ 107', '§ 1', '§ 5', '§ 107', '§ 1']

Oznámenie (správa) komisie - TRIS/(2015) 01968
Oznámenie: 2015/0337/FIN
(MSG: 201501968.SK)
MSG 002 IND 2015 0337 FIN SK 29-06-2015 FIN NOTIF
Uznesenie vlády o zmene § 1 uznesenia vlády o spaľovaní odpadu
Purifikovaný plyn vznikajúci v prevádzke na splyňovanie alebo pyrolýzu odpadu
- Článok 6 ods. 4 smernice Európskeho parlamentu a Rady 2008/98/ES z 19. novembra 2008 o odpade a ktorým sa zrušujú niektoré smernice (smernica o odpade)
V súlade s § 107 ods. 2 bodom 1 zákona o ochrane životného prostredia (527/2014) sa ustanovenia o spaľovaní odpadu nebudú uplatňovať na prevádzky na splyňovanie alebo pyrolýzu, ak sú plyny vznikajúce pri tomto tepelnom spracovaní odpadu purifikované do takej miery, že pred ich následným spálením už nepredstavujú odpad a nebudú produkovať vyššie emisie ako v prípade spaľovania zemného plynu. Ustanovenia tohto zákona vychádzajú z článku 42 ods. 1 bodu 2 smernice Európskeho parlamentu a Rady 2010/75/EÚ z 24. novembra 2010 o priemyselných emisiách (smernica o priemyselných emisiách).
Nový odsek 2, ktorý sa navrhuje pridať do § 1 uznesenia vlády o spaľovaní odpadu (uznesenie o spaľovaní odpadu, 151/2013), bude špecifikovať rozsah ustanovení o spaľovaní odpadu v prípade prevádzok na splyňovanie alebo pyrolýzu, ak sa spaľujú purifikované plyny vznikajúce pri tomto tepelnom spracovaní. Ak purifikované plyny vznikajúce pri tomto tepelnom spracovaní už nepredstavujú odpad, plyn nesmie obsahovať viac tuhých častíc, ortuti ani iných ťažkých kovov ani vyššie množstvo zmesí síry, fluóru či chlóru vypočítané z energetického obsahu ako zemný plyn či iné bežne používané plynné palivo. Okrem toho musí purifikovaný plyn spĺňať požiadavku, že purifikácia plynných spalín vznikajúcich pri jeho spaľovaní si nebude vyžadovať dodatočné opatrenia na ochranu ľudského zdravia a životného prostredia v porovnaní s purifikáciou plynných spalín vznikajúcich pri spaľovaní zemného plynu na mieste, kde sa používa purifikovaný plyn. V súlade s týmto ustanovením by sa mala upriamiť pozornosť na výskyt typických znečisťujúcich látok v purifikovanom plyne, ktoré vznikajú pri spaľovaní odpadových plynov, a plynných spalín vznikajúcich pri spaľovaní purifikovaného plynu. Čo sa týka plynných spalín, osobitná pozornosť sa bude venosť prípadným oxidom dusíka, dioxínom a furánom vznikajúcim pri spaľovaní. Navrhované ustanovenie vychádza z rozhodnutí súdu EÚ (C-317/07 a C-209/09) o elektrárni Kymijärvi spoločnosti Lahti Energia Oy, ako aj z § 5 ods. 4 bodov 4 a 5 zákona o odpade, ktorý vychádza z článku 6 smernice o odpade.
Okrem splnenia navrhovaných požiadaviek týkajúcich sa zloženia purifikovaného plynu je pre výnimku z ustanovení o spaľovaní odpadu, ktoré sa vzťahujú na prevádzky na splyňovanie alebo pyrolýzu, stanovená ďalšia podmienka, že budú splnené ďalšie požiadavky, keď už látka alebo predmet nepredstavuje odpad, ako je stanovené v § 5 ods. 4 zákona o odpade. Ďalšou požiadavkou je, aby emisie vypúšťané pri spaľovaní plynu do vzduchu, vody a pôdy spĺňali požiadavky stanovené v § 107 ods. 2 bode 1 zákona o ochrane životného prostredia.
Navrhované uznesenie, ktorým sa mení § 1 uznesenia o spaľovaní odpadu, sa týka navrhovaného uznesenia vlády, ktorým sa mení uznesenie vlády o ochrane životného prostredia (713/2014). Do tohto druhého uznesenia sa navrhuje doplniť nový oddiel, ktorý stanoví ďalšie ustanovenia o environmentálnych povoleniach v prípade udeľovania výnimky z ustanovení o spaľovaní odpadu pre prevádzky na splyňovanie alebo pyrolýzu a spaľovaní plynu, ktorý v nich vzniká. Tento nový oddiel zodpovedá podľa uplatnenia článku 45 smernice o priemyselných emisiách, ktorá upravuje ustanovenia pre povolenia pre prevádzky na spaľovanie a spoluspaľovanie. Viacero udelených povolení zabezpečí uplatňovanie ustanovení o spaľovaní odpadu v prevádzkach na splyňovanie a pyrolýzu, ako aj monitorovanie a dohľad nad týmito prevádzkami. Oznámenie navrhovaného uznesenia, ktorým sa mení uznesenie 713/2014, sa nevyžaduje.
Navrhovaná zmena uznesenia o spaľovaní odpadu špecifikuje zásady hodnotenia, ktoré stanovia, kedy purifikovaný plyn vznikajúci pri splyňovaní alebo pyrolýze odpadu už nepredstavuje odpad. Návrh podrobnejšie stanoví ustanovenia o klasifikácii purifikovaného plynu uvedené v § 5 ods. 4 zákona o odpade (a článku 6 smernice o odpade).
Uplatňovanie ustanovení o spaľovaní odpadu na prevádzky na splyňovanie a pyrolýzu bude stanovené na základe podrobnejších požiadaviek uvedených v § 107 ods. 2 bode 1 zákona o ochrane životného prostredia pomocou povoľovacieho postupu pre jednotlivé prípady a v konečnom dôsledku na súde.
Odkazy na základné texty: Uznesenie vlády, ktorým sa mení § 1 uznesenia vlády o spaľovaní odpadu
Účelom uznesenia o spaľovaní odpadu v navrhovanej zmene je špecifikovať aktuálne vnútroštátne ustanovenia, ktoré vychádzajú zo smernice o priemyselných emisiách a smernice o odpade v súlade s uvedenými smernicami. Návrh nebude mať žiadny vecný vplyv v porovnaní s aktuálne platnými právnymi predpismi. Návrh nariadení podporuje uplatňovanie povoľovacieho postupu na prevádzky na splyňovanie a pyrolýzu.
Nie – návrh nemá výrazný vplyv na medzinárodný obchod.
Nie – návrh nie je sanitárnym ani fytosanitárnym opatrením.